Josef Jungmann

Josef Jungmann (Hudlice, 1773ko uztailaren 16a - Praga, 1847ko azaroaren 14a) txekiar olerkari, itzultzaile eta hizkuntzalaria izan zen.

Aita bohemiar-alemaniarra eta ama txekiarra zituen semea, eta haurtzaroan txekieraz eta alemanez hitz egiten zuen. Gaztetan apaiz izan nahi zuen, baina filosofia eta zuzenbidea ikasi zituen. 1799tik aurrera Litoměřiceko institutu batean irakasle izan zen eta 1815ean Pragara joan zen, non txekiera irakasle izan zen 1845era arte. 1817an filosofia eta matematikako doktoretza jaso zuen. Arte Fakultateko dekanoa izan zen 1827 eta 1838an. 1840an Pragako Unibertsitate Larilinoko errektore izendatu zuten.

Txekiar berpizkunde nazionaleko figura nabarmena izan zen, eta Josef Dobrovskýrekin batera txekierazko hizkuntza modernoaren sortzailea. Txekieraz idatzi zituen bere lanak eta txekierara itzuli zituen liburuak. Lan nagusia bost liburukiko hiztegi txekiera-alemana da. Bertan, txekieraren hiztegi modernoaren oinarriak jarri zituen.

 Lanak 
 Antibohemia, 1814
 Historie literatury české aneb Soustavný přehled spisů českých, s krátkou historií národu, osvícení a jazyka, 1825 
 Krok
 Nepředsudečné mínění o české prozódii, 1804
 O jazyku českém, 1806
 O klasičnosti literatury a důležitosti její
 Oldřich a Božena, 1806
 Rozmlouvání o jazyku českém
 Slovesnost aneb Sbírka příkladů s krátkým pojednáním o slohu, 1820
 Slovník česko-německý, 1834–1839 (5 dílů)
 Slovo ke statečnému a blahovzdělanému Bohemariusovi, 1814
 Zápisky, 1871

 Kanpo estekak 

Kategoria:Erdialdeko Bohemiako jendea
Kategoria:Txekiar Errepublikako poetak
Kategoria:Txekiar Errepublikako hizkuntzalariak
Kategoria:Txekiar Errepublikako historialariak